Giv dit store barn den bedste 18-års - Avisen for Børn
Din lille dreng eller pige fylder 18 og bliver voksen. Det kan være den sidste fødselsdag, du kommer til at holde for ham eller hende. Derfor skal det da være den bedste fest nogensinde.
Det er en af de ting, der kun sker én gang i ens liv. At fylde 18 år er i sig selv specielt. Men hvis du giver dit barn århundredets fest for at fejre det, vil det aldrig blive glemt. Dit barn vil snakke om festen i flere år efter, og du vil have arrangeret en rigtig god afslutning på barndommen.
Involvér dit barn i planlægningen
Gå i gang i god tid, og få planlagt en rigtig sjov fest. Dit store barn kan sagtens være med i processen. Når man er 18 år, er man stor nok til at have sine egne meninger om, hvad en fest skal indeholde. Vær åben over for dit barns idéer og ønsker, men brug situationen til at lære dit barn om realistiske og urealistiske ønsker, hvis det er nødvendigt.
Sæt jer ned sammen, og snak om, hvad I forestiller jer. Skriv alle idéer ned, og begynde først at udelukke nogle af dem, når I ikke kan komme på flere. Sæt så lidt system i alle idéerne, og giv dem eventuelt en dato. Så har du en liste med alt det, der skal planlægges, og du ved også, hvornår hver enkelt ting skal være på plads.
En af tingene på listen skal være underholdning til fødselsdag. Der hører god underholdning til en god fødselsdag. Det er ikke nok bare at lade et anlæg spille noget musik hele aftenen.
Planlæg noget underholdning til fødselsdagen, og giv alle gæsterne et godt grin. Det er selvfølgelig fødselsdagsbarnet, der er vigtigst, men det kan sagtens være sjovt for alle gæsterne også. Så lad sjov underholdning være en del af det, der skal planlægges til festen.
Skal der mange mindre børn med til festen, så kan du arrangere flere slags fødselsdagsunderholdning. Det er jo meget forskelligt, hvad der underholder et barn på 7 og en voksen på 18 eller 46. De små børn kan, med en enkelt voksen ansvarlig eller to, blive placeret i et rum, hvor en ballonmand eller en klovn kan underholde dem. Imens kan der være underholdning for de voksne et andet sted.
Ingen fest uden mad og drikke. Der skal være noget til ganen, og maverne skal fyldes op.
Der er et utal af muligheder for, hvad I skal servere til festen. Her har dit barn nok nogle ønsker. Lad ham eller hende komme med dem, og tænk kreativt. Det kan blive suppe, steg og is om et fint pyntet bord, eller det kan blive en masse forskellige hapsere, man kan gå og nippe til løbende.
Hvilken mad og drikke, der skal være til festen, kan afhænge af årstiden, festens tidspunkt og fødselsdagsbarnets ønsker. Om du vil lave det selv eller få nogen til at lave det for dig, kan være din egen beslutning. Det er dog nemmere bare at nyde festen, hvis du ikke skal stå og lave mad.